Gant c'hoarierien/c'hoarierezed ar c'hreiz hep mar na marteze ez eus tu da sevel meur a zoare c'hoari disheñvel-mik an eil diouzh egile. Gallout a reer kaout daou/div, tri/teir, pevar/peder betek pemp kreizer(ez) diouzh an doare c'hoari bet dibabet ober gantañ hag hini ar skipailh enep evel just. N'haller ket bezañ souezhet eta ma vez gortozet e tiskouezfe ur c'hreizer/greizerez kaout kaleter o vezañ ma rank redek kalz ha pell : aze emañ sur a-walc'h ar perzh a zo boutin d'an holl greizerien/greizerezed. Daoust d'ar c'hreiz bezañ ur strolladig kempoell e vez disheñvelaet peurliesañ